Ny tysk flyskat

Skår i glæden for de danskere, der har opdaget de billigere tyske flybilletter til de varme lande. Efter Holland, Sverige og Storbritannien har nu også Tyskland indført skat på flybilletter. Fra den 1.1.2011 betaler tyske flyvepassagerer den nye skat. I øvrigt gør vi opmærksomme på tysk moms for flyvning fra tysk lufthavn!

Den nye ”Flugticket-Steuer” opkræves af passageren efter flystrækningens længde til mål-lufthavnen. Afgiften er uafhængig af hvilken klasse man flyver og gælder for alle fra Tyskland afgående flyrejser. Indgående fly til Tyskland eller transitfly over Tyskland beskattes ikke. 

Den, der har privatfly eller firmafly, skal ikke betale den nye skat. Dette gælder ikke som „erhvervsmæssig befordring af personer med et fly“, siger Dr. Lars Eriksen fra DanRevision-Gruppen. Skatten gælder for ind- og udlandsfly, der starter fra en tysk lufthavn. 

Helt præcist ligger skattesatserne på otte Euro for flyrejser op til 2500 km, for indlandsfly, flyveture i Europa inklusive de Kanariske Øer; 25 Euro for strækninger op til 6000 km, frem for alt til Nær- og Mellem-Østen, f.eks. til Ægypten, Israel, Saudi-Arabien, de Forenede Arabiske Emirater og flere afrikanske stater; 45 Euro for fly til lande, der ligger længere væk end 6000 km, frem for alt til USA, Canada, Australien, New Zealand eller Kina. 

Luftfragt er stadigvæk skattefri.

Ved mellemlandinger i Tyskland kommer det an på, hvordan mellemlandingen er foretaget. Der skal betales skat for mellemlanding i Tyskland, hvis den sker på grund af en selvvalgt og særskilt booking, som flypassageren selv har foretaget. Stopover på 12 eller 24 timer gælder som ny rejse, også selvom rejsen blot fortsættes på samme billet.

Flyveture til øer i Tyskland, Holland og Danmark er undtaget fra skatten. Det forudsættes dog, at der ikke er togdrift eller bilkontakt til øen og at flyveturen højst er på 100 km i luftlinje.

Dertil kommer moms på indenlandske flyrejser i Tyskland.
Forresten minder vi om, at der er tysk moms på erhvervsmæssig flyvning over tysk territorrium. Udenlandske flyselskaber, der er optaget på en særlig liste ved det tyske finansministerium, kan fritages.

